  Майя Бывальцева Дышетсконын, мер ужын, лулчеберетын, тодосын но спортын азинсконъёс басьтэм Удмуртиысь пиналъёсты «Артек» калыккуспо нылпи центре но «Смена» Росси нылпи центре путёвкаосын пусйизы. Со сярысь элькунысь дышетонъя но тодосъя министерстволэн пресс-службаез ивортэ. Куартолэзе но инвожое пиналъёс тематической сменаосы мынозы. Элькунысь экологияя но биологияя центр 23 адямиез «Артеке» «История нашей Победы» сменае лэзиз ни. Отчы ик 21-тӥ инвожоысен 11-тӥ пӧсьтолэзёзь «Улыбка Саманты» сменае 15 дышетскисьёс мынозы. Ватсаса тодон-валанъёс сётонъя элькун центрлы 10 путёвка висъязы «Смена» лагере шаерчиослэн но туристъёслэн «Искатели» фестивалязы. Центръёсы мынӥсьёс пӧлын Вавож, Пичи Пурга ёросъёсысь но Можгаысь дышетскисьёс. Тегъёс: Дышетон Ижкар Удмуртия пиналъёс шутэтскон  